open-index/open-wikipedia-markdown huggingface dataset:
Թուխ Մանուկ վանք (Քարագլուխ)

**Թուխ Մանուկ վանք** գտնվում է Վայոց Ձորի մարզի Քարագլուխ գյուղում։ Եղեգնաձոր քաղաքից ուղիղ գծով 15,9 կմ հյուսիս-արևմուտքում է գտնվում Քարագլուխ գյուղը։ Այն ծովի մակարդակից 1630-1675 մետր բարձր է։ Քարագլուխ գյուղից հազիվ 1 կմ հյուսիս՝ հարավահայաց լեռնաճյուղի ոստին գտնվում է Թուխ Մանուկ վանքը, որը ծովի մակարդակից բարձր է 1945 մետր։

Վանական համալիրի ավերակներն ու շուրջբոլորը տարածված գերեզմանոցում պահպանված հուշարձանները (քառակող կոթող, խաչքարեր, տապանաքարեր) վկայում են, որ հնավայրը գոյություն է ունեցել առնվազն վաղ միջնադարից և իր նշանակությանը ծառայել մինչև շահաբասյան բռնագաղթը։

Տակավին 1876 թվականին բնակավայրի այցելուն նշել է. «...բարձրավանդակում կա մի եկեղեցու ավերակ՝ երեք սեղանով։ Քարագլուխցիները տապանաքարերով և հասարակ քարերով սեղանների վրա մի փոքրիկ տնակ են շինել, գլուխը ծածկել փայտով, դարձրել են ուխտատեղի և մկրտել են Թուխ Մանուկ կոչումով։ Պատերի մեջի երկու քարերի կիսատ պռատ արձանագրությունը ցույց է տալիս, որ դրանք բերված են այլ շինությունից։ Սեղանի առաջ երկու կարգով շարված են 16 հատ տապանաքարեր, որոնցից միայն մեկն ունի արձանագրություն»։

Երեք սեղան՝ նույնն է, թե երեք խորան, որն էլ իր հերթին հուշում է՝ համալիրը բաղկացած էր պաշտամունքային նշանակության երեք շինություններից. տվյալ դեպքում հյուսիսից կից ավանդատնով միանավ եկեղեցին է (6,0×3,7 մ) և վերջինիս հարավից կից նույնպիսի հորինվածքով, սակայն չափերով ավելի փոքր (3,9×2,5 մ) մատուռը, որոնց արևմտյան ճակատներից բացված մուտքերն ամփոփվում են անմշակ քարով շարված որմերով մի գավթանման անկանոն շինության մեջ։

Թվում է, թե ի սկզբանե համալիրում եղել է նաև գմբեթավոր հորինվածքով մի եկեղեցի, քանի որ պահպանված արձանագրություններից մեկը հավաստում է տեղում «կաթուղիկե» եկեղեցու գոյության մասին։

Գավթանման շինության ներսում ագուցված կամ պարզապես որմերին հենված մեկ տասնյակից ավելի խաչքարեր կան, որոնցից երկուսի վրա կան պահպանված արձանագրություններ։ Արձանագիր ևս մեկ խաչքար էլ առկա է վանքի շուրջ տարածված գերեզմանոցում։ Այն կերտվել է 1303 թվականին ոմն Հովհաննեսի կողմից՝ ի հիշատակ երկու որդիների։

Գերեզմանոցում, ի թիվս տասնյակից ավելի խաչքարերի, աչքի է ընկնում թերևս Է (7-րդ) դարով թվագրելի քառակող կոթողը, որի հարդարված միայն մեկ նիստին առկա է ողկույզներով բեռնված խաղողի որթագալար։

## Ծանոթագրություններ

## Գրականություն
# Ս. Կարապետյան, Աղնջաձոր, Թառաթումբ, Քարագլուխ, Սալլի գյուղերի պատմական հուշարձանները, էջ 24-28։
#Քաջբերունի, Ճանապարհորդական նկատողություններ, Երևան, 2003, էջ 129-130։

Կատեգորիա:Վայոց ձորի թեմի վանքեր և եկեղեցիներ
Կատեգորիա:Վանքեր այբբենական կարգով
Listen to Your Heart (երգ, Roxette)

**«Listen to Your Heart»**, շվեդական Roxette ռոք-դուետի երրորդ սինգլը «Look Sharp!» ալբոմից։ Երգի հեղինակներն են Պեռ Գեսլեն և Մաթս Պերսոնը։

Երգը միանգամից ժողովրդականություն է վայելել և 1989 թվականի նոյեմբերի 4-ին ամերիկյան Billboard Hot 100 հիթ-շքերթում հասել առաջին հորիզոնական։

Մեծ Բրիտանիայում երգը հրապարակվել է 1989 թվականի հոկտեմբերին, բայց նրան հաջողվել է գրավել ընդամենը 62-րդ հորիզոնականը։ Ուստի 1990 թվականին՝ «It Must Have Been Love» հաջորդ սինգլի հաջողությունից հետո, երգը ստիպված էր վերաթողարկվել` A կողմում տեղադրելով մեկ այլ երգ` «Dangerous», ինչը նրան թույլ է տվել զբաղեցնել վեցերորդ հորիզոնականը։

## Երգի աուդիո-տարբերակ և տեսահոլովակ
Կա այս երգի երեք տարբերակ` բնօրինակը, թույլ փոփոխված տարբերակը (*Don’t Bore Us, Get to the Chorus*, *Ballad hits* և *Roxette hits* ալբոմներ) և ռեմիքսը։ Բացի այդ, կա երգի իսպանալեզու տարբերակը` «Habla el corazon»:

Տեսահոլովակը նկարահանվել է Բալթիկ ծովի Էլանդ կղզում գտնվող Բորգհոլմսկի ամրոցի ավերակներում։

1989 թվականին երգը հայտնվել է բրազիլական «Globo» հեռուստաալիքով հեռարձակվող *«O Sexo dos Anjos»* սերիալի սերիաներից մեկում։ Սինգլը նաև օգտագործվել է «Դետեկտիվ Ռաշը» դետեկտիվ սերիալի առաջին եթերաշրջանի «Մայրական բնազդ» սերիայում։

## Ստեղծագործությունների ցանկ
* **7" սինգլ**
# «Listen to Your Heart» — 5:12
# «(I Could Never) Give You Up» — 3:59

* **CD maxi (1989)**
# «Listen to Your Heart» (Single Mix)
# «Dressed for Success» (New Radio Mix)
# «(I Could Never) Give You Up»
# «Neverending Love» (Live)

* **CD maxi (1990. Վերաթողարկում)**
# «Listen to Your Heart» (Swedish Single Version)
# «Dangerous» (LP Version)
# «Listen to Your Heart» (U.S. Remix)
# «Dangerous» (U.S. Club Edit)

## Հիթ-շքերթներ և դիրքեր

### Դիրքեր

### Հավաստագրումներ

1 «Listen to Your Heart» / «Dangerous»

## Ծանոթագրություններ

Կատեգորիա:1988 սինգլներ
Կատեգորիա:Roxette-ի երգեր
Կատեգորիա:Billboard Hot 100 գլխավորած սինգլներ
Մարս և Ապրիլ

**Մարս և Ապրիլ** (, բառախաղ, որտեղ «Մարսը» և՛ մարտ ամիսն է և՛ Մարս մոլորակը, իսկ «Ապրիլը» և՛ ապրիլ ամիսը, և՛ գլխավոր հերոսուհու անունն է), կանադական ֆանտաստիկ ֆիլմ (քնարական դրամա), ռեժիսոր Մարտեն Վիլնյովի դեբյուտը։ Գլխավոր դերերում նկարահանվել են Ժակ Լանգիրանը, Կարոլին Դավերնան, Պոլ Ախմարանին և Ռոբեր Լեպաժը։

Ի սկզբնե ֆիլմի ստեղծման ղեկավարն է եղել Ռոբեր Լեպաժը, որը «տիեզերական» թեմայով մեկ այլ հայտնի` «Լուսնի հակառակ կողմը» ֆիլմի հեղինակն է։ Սակայն 2007 թվականին նա հրաժարվել է այս ֆիլմի իրավունքներից` շարունակելով ակտիվորեն մասնակցել ֆիլմի ստեղծմանը և խաղալով գլխավոր դերերից մեկը։

Չնայած շատ փոքր բյուջեին` ֆիլմում շատ են հատուկ էֆեկտները և ֆուտուրիստական տեխնոլոգիաներով տեսարանները։

## Սյուժե
Դեպքերը տեղի են ունենում Մոնրեալում, 2060-ական թվականներին։ Այն ժամանակ, երբ հոլոգրաֆիկ հեռուստաընկերությունն ուղիղ ռեպորտաժ է անում Մարսի առաջին արշավախմբի մասին, տարեց երաժիշտ-փորձարար Յակոբ Օբյուսը (Ժակ Լանգիրան) անձնական ճգնաժամ է ապրում։ Նա հայտնի է իր տարօրինակ գործիքներով և երաժշտություններով, խարիզմատիկ կերպար է, սակայն այդպես էլ անձնական սեր և երջանկություն չի ունեցել։ Երբ նրան սիրահարվում է հանելուկային աղջիկ Ապրիլը (Կարոլին Դավերնա), նրա, Յակոբի ու վերջինիս երիտասարդ ընկերոջ` Արթուրի (Պոլ Ախմարանի) միջև ծագում է սիրային եռանկյունի։ Իրադարձությունների մեջ իր ակտիվ դերն ունի գյուտարար և տիեզերագետ Էժեն Սպաակը (Ռոբեր Լեպաժ), Արթուրի հայրը, որն օգնում է Յակոբին գտնել իր կյանքի և սիրո իմաստը։

## Դերասաններ
* Ժակ Լանգիրան, Յակոբ Օբյուս, երաժիշտ-փորձարար
* Կարոլին Դավերնա, Ապրիլ (Ավրիլ), նրա սիրուհի
* Պոլ Ախմարանի, Արթուր 
* Ռոբեր Լեպաժ, Էժեն Սպաակ, փորձարար
* Ստեփան Դեմեր, Բերնար Բրել
* Ժան Մարշան, օդաբան
* Կէտլին Ֆորտեն, Արթուրի մոդելը

## Ծանոթագրություններ

## Արտաքին հղումներ
* 
* Martin Villeneuve’s TED Talk about ''Mars et Avril''
* 10 jaw-dropping images from the film "Mars et Avril, " and how the magic was created, article from the official TED Blog, June 7, 2013
* ''Mars et Avril'' on BULB (official USA site)
* ''Mars et Avril'' on Alta-Plana
* ''Mars et Avril''’s official website (content available in English & French)
* Complete press reviews
* 
* 
* 
* Interview with Martin Villeneuve on Quiet Earth 
* Interview with Martin Villeneuve on eFilmCritic.com 
* ''Mars et Avril'' leaps off the page, article from *[[The Montreal Gazette|The Gazette]]*, October 5, 2012
* Producer’s Pal ep008 | Martin Villeneuve — ''Mars et Avril'', Martin Villeneuve’s first podcast appearance
* CBC C’est La Vie «Quebec filmmaker gives a TED Talk»

Կատեգորիա:2010-ականների կանադական ֆիլմեր
Կատեգորիա:2012 ֆիլմեր
Կատեգորիա:Կանադական ֆիլմեր
Կատեգորիա:Ֆրանսերեն ֆիլմեր
Կեցցե Պերսևսը

**Կեցցե Պերսևսը** (), ռուսական կարճամետրաժ մուլտֆիլմ, որը նկարահանվել է  1993 թվականին։

«Ուրախ կարուսել» № 26 մուլտիպլիկացիոն ալմանախի երեք սյուժեներից երրորդն է։

Սյուժեի սկզբում Ալեքսանդր Մարկելովի հեքիաթն է` առանց տեքստի։

## Սյուժե
Մուլտֆիլմը Պերսևսի մասին է, որը հին հույներին փրկել է այլմոլորակներից։

Երբ հին հույների քաղաքում հայտվում է այլմոլորակային մի նավ, հույները, նավն ընդունելով Մեդուզա Գորգոնայի տեղ, ուղևորվում են Պերսևսի մոտ, որպեսզի նա  
սպանի «հրեշին»։ Պերսևսը ձին հեծած հասնում է դեպի դաշտ, որտեղ գտնվում էր նավը, և քար է նետում «հրեշին»։ Նավը պատասխանում է սպառնալիքով, և գնդակ է արձակում Պերսևսին, բայց լազերային ազդակը, որն անրադարձել էր Պերսևսի պղնձե վահանի վրա, ոչնչացնում է նավին։ Հույները ուրախությամբ ընդունում են իրենց հերոսին, որը պայթյունից հետո գրեթե ճաղատանում է։ Իսկ այն վայրում, որտեղ պայթել էր նավը, հանելուկային խոտ է աճում, և այդտեղ եկած ձին թևեր է ձեռք բերում և թռչում է երկինք։

Այդ ժամանակվանից ի վեր երկնքում հայտնվում են երկու համաստեղություն` Պերսևսը և Պեգասը։

## Նկարահանող խումբ

* Համակարգչային գրաֆիկան ներկայացրել է «Մուլտի Վիտա» ստուդիան։

## Ծանոթագրություններ

## Արտաքին հղումներ
* Կեցցե Պերսևսը (YouTube)
* Մուլտֆիլմը kinopoisk.ru կայքում

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1993 մուլտֆիլմեր
Ուիլյամ Ջոյս (գրող)

**Ուիլյամ Էդվարդ Ջոյս** (անգլ. William Edward Joyce, )՝ ամերիկացի գրող, ով պատկերազարդել է իր գրքերը։ Մասնակցություն է ունեցել «Խաղալիքների պատմություն», «Ֆլիկի արկածները», «Միսթեր Մորիս Լեսմորի ֆանտաստիկ թռչող գրքերը» ֆիլմերի ստեղծման մեջ։

Ուիլյամ Ջոյսը աշխարհահռչակ իռլանդացի գրող Ջեյմս Ջոյսի ժառանգն է։

## Ուիլյամ Ջոյսի մատենագրություն
Թավատառ են գրված Դ. Յ. Կուզնեցովայի կողմից թարգմանված գրքերը

*Ջորջ Շրինքս
*Դինոզավր Բոբի և Լազարդո ընտանիքի արկածները
*Մեկ օր Ուիլբուր Ռոբինսոնի հետ
*Բենթլին և ձուն
*Սանտա Քոլս
*Լիֆմեններ և բարի համարձակ բզեզներ

*Ռոլի Փոլի Օլի*

* Ռոլի Փոլի Օլի
* Ռոլին և ձյունը
* Գնա քնելու, Օլի
* Big Time Olie

Քնի պահապանները։

***Նիկ Հյուսիսաբնակ և ճակատամարտ Մղձավանջների թագավորի հետ**
***Զատկի նապաստակ կամ Ճամփորդություն դեպի երկրի կենտրոն**
***Տուսիանա։ Ատամի փերիի պատմությունը**
***Ավազե մարդը և քնի պատերազմը**
***Լուսնային երեխան**
***Ավազե մարդ**

## Էկրանավորումներ
Ռոբոտներ մուլտֆիլմը մասամբ հիմնված է «Սանտա Քոլս» գրքի վրա։

«Մեկ օր Ուիլբեր Ռոբինսոնի հետ» գրքի հիման վրա նկարահանվել է «Հյուր Ռոբինսոնների մոտ» մուլտֆիլմը։

«Քնի պահապանները» գրքաշարի հիման վրա նկարահանվել է համանուն մուլտֆիլմը։

«Թռուցիկներ և բարի համարձակ բզեզներ» գրքի մոտիվներով նկարահանվել է «Էպիկը», որը ռուսական կինոթատրոնների վարձույթում է հայտնվել 2013 թվականի մայիսի 30-ից։

## Ծանոթագրություններ

## Արտաքին հղումներ

Կատեգորիա:«Էմմի» մրցանակի դափնեկիրներ
Կատեգորիա:Ամերիկացի գրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի մանկագիրներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Դեկտեմբերի 11 ծնունդներ
Կատեգորիա:Հեքիաթագիրներ
Կատեգորիա:Օսկարակիր ֆիլմեր
Կատեգորիա:Ամերիկացի պատկերազարդողներ
Ոսկե հասկեր

**«Ոսկե հասկեր»** (), 1958 թվականի նկարված մուլտիպլիկացիոն ֆիլմ երեխաների համար։ Բելառուսական ժողովրդական հեքիաթի էկրանավորում։

## Սյուժե
Երկու աղքատ որբեր՝ Յանկոն և Օլեսյան, հերկում են իրենց դաշտը, բայց երբ արդեն ուզում են սկսել ցանքսը, գալիս է ջրաղացպանն ու պարտքի դիմաց վերցնում նրանց ամբողջ հարստությունը՝ մի զամբյուղ հացահատիկը։ Նա ուզում էր տանել նաև որբերի ընկերոջը՝ աքաղաղին, բայց վերջինս կարողանում է փախչել։ Երբ ջրաղացպանը հեռանում է, աքաղաղը սլանում է նրա հետևից, հասնում ջրաղացի մոտ և պահանջում հետ վերադարձնել ցորենը, բայց ոչինչ չի ստացվում, և նա կարողանում է վերցնել ընդամենը երեք հացահատիկ։ Նա այդ հատիկները տալիս է Յանկոյն և Օլեսյային։ Երեխաները շնորհակալություն են հայտնում աքաղաղին և որոշում են ցանել գոնե այդքանը։ Բայց այդ ժամանակ  քեռի Քամին պտտվում է, խլում այդ երեք հատիկները և ցրում դրանք։ Այնուհետև երեխաները գնում են փնտրելու քամուն, որպեսզի նրան խնդրեն վերադարձնել իրենց հացահատիկը։ Եվ շատ վտանգներ ու չարչարանքներ են կրում նրանք ճանապարհին, մինչև վերջապես գտնում են քեռի Քամուն, որը քնած էր անտառում։ Երեխաներն արթնացնում են նրան, օգնում են նրան ազատել ծառերի ճյուղերին ու կոճղերին խճճված քամու վարսերը։ Քամին նրանց բարձրացնում է իր ուսին և պտտում աշխարհում, ապա  վերադարձնում է ջրաղացպանի խլած մի զամբյուղ ցորենը։ Դրանից հետո նա պատժում է ջրաղացպանին և քանդում նրա ջրաղացը։ Երեխաները ցորենը ցանում են իրենց հայրենի դաշտում։ Հրաշալի ոսկե հասկեր են աճում, և երեխաները շնորհակալություն են հայտնում Քամուն։

## Նկարահանման խումբ

## Վրիպակ
* Գիշերային երկնքում պատկերված է լուսինն աճման փուլում, բայց լուսաբացից առաջ այն պատկերված է որպես նվազող։

## Ծանոթագրություններ

## Գրականություն
* 

## Արտաքին հղումներ
* «Золотые колосья» на сайте Youtube

Կատեգորիա:1958 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Ջեյհուն Հաջըբեյլի

**Ջեյհուն Հաջըբեյլի** (, ), Ադրբեջանցի գրող, լրագրող, թարգմանիչ, խմբագիր և հասարակական գործիչ, ադրբեջանական արտագաղթի ներկայացուցիչ։

## Կենսագրություն
Ջեյհուն Հաջիբեկլին ծնվել է 1891 թվականի փետրվարի 15-ին, Շուշիում։ Շուշիի ռուս-թաթարական դպրոցը ավարտելուց հետո նա ուսումը շարունակել է Բաքվում։ Հետո շարունակել է ուսումը Սանկտ Պետերբուրգի համալսարանի իրավաբանական ֆակուլտետում։ Պետերբուրգից հետո Հաջըբեյլին մեկնել է Ֆրանսիա, ընդունվել է Սորբոնի համալսարան։ 20-րդ դարի սկզբից Ջեյհուն Հաջիբեկլին ակտիվորեն համագործակցել է Բաքվի մամուլի հետ։ Բացի «Կասպյան», «Իռշադ» և «Թարագգի» թերթերում լույս տեսած հոդվածներից, նա նաև ներգրավվել է ռուսալեզու «Ադրբեջան» թերթը խմբագրելու մեջ։

Ադրբեջանի Դեմոկրատական հանրապետության ձևավորումից հետո Հաջիբեյլին նշանակվել է «Ադրբեջան» թերթի խմբագիր՝ կառավարության պաշտոնական մամուլի մարմին։ 1919 թվականին, որպես Ալիմարդան բեկ Թոփչիբաշովի գլխավորած ադրբեջանական պատվիրակության կազմում, Ջեյհուն Հաջըբեյլին մեկնել է Ֆրանսիա՝ մասնակցելու Վերսալյան խաղաղության վեհաժողովին։

1920 թվականին Ադրբեջանի Դեմոկրատական հանրապետության փլուզումից հետո նա չի վերադարձել Ադրբեջան և մինչև կյանքի վերջ ապրել է Փարիզում։ Ջեյհուն Հաջըբեյլին մահացել է Փարիզում 1962 թվականին։

## Աղբյուրներ
* Richard A. Waterman, William Lichtenwanger, Virginia Hitchcock Herrmann, Horace I. Poleman, Cecil Hobbs. Bibliography of Asiatic Musics, Seventh Installment, Notes, Second Series, Vol. 6, No. 3 (Jun., 1949), pp.&nbsp;419–436. — Music Library Association, 1949. — С. 425.
* Из воспоминаний Джейхуна Гаджибейли. «Как была создана первая азербайджанская опера». Центральный государственный архив литературы и искусства Азербайджанской Республики. Фонд № 649, Irs-az.com
* Abid Tahirli, "İstiqlal mücahidinin ədəbi irsi". Azərbaycan. 3 fevral 2016, № 24, s. 7.

## Ծանոթագրություններ

## Արտաքին հղումներ
* CEYHUN HACIBEYLI HAQQINDA FİLM... "Durun gedek evimize..."
* Ceyhun Hacıbəyli
* Ceyhun Hacıbəyli haqqında bilmədiklərimiz
* Ceyhun bey Hacibeyli."Paris kederi" filmi. Saadet Qarabagli. 10.11.2001
* Ceyhun bey Hacibeyli haqqında məlumatlar

Կատեգորիա:20-րդ դարի լրագրողներ
Կատեգորիա:Ադրբեջանցի դիվանագետներ
Կատեգորիա:Ադրբեջանցի լրագրողներ
Կատեգորիա:Փարիզի համալսարանի շրջանավարտներ
Զինվորական գաղտնիք (մուլտֆիլմ)

**Զինվորական գաղտնիք** (), խորհրդային կարճամետրաժ նկարված մուլտֆիլմ, որը նկարահանվել է 1990 թվականին։

«Ուրախ կարուսել» № 22 մուլտիպլիկացիոն ալմանախի երկու սյուժեներից երկրորդն է։

## Սյուժե
Մուլտֆիլմը մի ծեր կնոջ մասին է, որը երթևեկում է ավտոբուսով։

Երբ նրան է մոտենում հսկիչը և խնդրում էր ցույց տալ տոմսը, տատիկն սկսում է պայուսակից հանել զանազան հրաձիգ և սառը զենքեր` դրանով իսկ ահաբեկելով ավտոբուսի բոլոր ուղևորներին։ Բայց, ինչպես հետո պարզվում է, բոլոր զենքերը խաղալիքներ էին, և տատիկը տանում է դրանք իր թոռնիկի համար։

## Նկարահանող խումբ

## Ծանոթագրություններ

## Արտաքին հղումներ
* Զինվորական գաղտնիք մուլտֆիլմը YouTube-ում
* 

Կատեգորիա:1990 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Էլսա Անդերսոն

**Էլսա Թերեսիա֊Անդերսոն** (), Շվեդիայի առաջին կին օդաչուն և հմուտ պարաշյուտիստը։

Նա աղքատ գյուղացու դուստր էր Սկոնե նահանգի Ստրովելստորպ քաղաքում։ Մայրը մահացավ, երբ նա վեց տարեկան էր։ Ավագ եղբայրը լքեց ընտանիքը և նոր կյանք փնտրեց Ամերիկայում։

Միշտ վճռականություն և խիզախություն ցուցաբերելով՝ նա ցանկանում էր դառնալ ավելին, քան պարզապես գյուղացու կին, ուստի 1920 թվականին 21 տարեկանում նա սովորեց թռչել՝ դառնալով Շվեդիայի առաջին կին օդաչուն։ Նա ուներ «no. 203» վկայական։ Չբավարարվելով դրանով, նա գնաց Գերմանիա՝ պարաշյուտով թռչել սովորելու։

1922 թվականին Անդերսոնը զոհվեց Շվեդիայի Ասկերունդ քաղաքում իր երրորդ թռիչքի ժամանակ։ Հազարավոր հանդիսատեսներ հավաքվել էին ներքևում՝ սառած Ալսեն լճի սառույցի վրա։ Նա խնդիրներ ունեցավ պարաշյուտը արձակելու հետ կապված, որը բացահայտվեց միայն գետնից փոքր հեռավորության վրա և նա ուժգին բախվեց գետնին։

1926 թվականին շվեդական Աերո ակումբը որպես հուշարձան երեք մետր բարձրությամբ կոթող կանգնեցրեց այն վայրում, որտեղ նրան գտել են մահացած։

## Վեպ և կինոնկար
*1996 թվականին շվեդ վիպասան Ժակ Վերուպը ներկայացրեց Էլսայի կյանքը *Den ofullbordade himlen* («Անկատար երկինք») վեպում։
*2001 թվականին վեպը հիմք է հանդիսացել Յան Տրուելի *Så vit som en snö* (Սպիտակ, ինչպես ձյուն) ֆիլմի համար, որի մեջ Անդերսոնի դերը խաղացել է դերասանուհի Ամանդա Օոմսը։ Ֆիլմն շարժանացել է Շվեդիայի քննադատների մրցանակին որպես տարվա լավագույն շվեդական ֆիլմ։ Ֆիլմում պատկերված էր, որ նա հարաբերություններ ունի երկու սեռերի հետ, սակայն պարզ չէ, թե որքանով է դա արտացոլում Անդերսոնի իրական կյանքը։
* Վերապ, Ժակ․ *Den ofullbordade himlen*: [Ստոկհոլմ]․ Բոնիեր, 1996. -  (Շվեդական հրատարակություն)։

## Ծանոթագրություններ

## Արտաքին հղումներ

Կատեգորիա:Ավիապատահարներ
Կատեգորիա:Ավիավթարից զոհվածներ
Կատեգորիա:Կին օդաչուներ
Կատեգորիա:Պարաշյուտային սպորտ
Երկուսից հինգ (մուլտֆիլմ)

**Երկուսից հինգ** (), մուլտիպլիկացիոն ֆիլմ, որը նկարահանվել է ըստ Կոռնեյ Չուկովսկու նույնանուն գրքի։

Ֆիլմում օգտագործվում են Յուրի Աննենկովի, Սերգեյ Չեխոնինի, Վլադիմիր Կոնաշևիչի, Նիկոլայ Ռադլովի և Կուկրինիքսների նկարները։

## Սյուժե
Մուլտֆիլմում պատմում է երեխանների` նոր բառեր և արտահայտություններ ստեղծելու զարմանալի կարողությունների մասին, որոնք մեկնաբանում են երևույթներն ըստ իրենց հասկացածի։ Դրանք են` «սուզվում է», «հետ է սուզվում», «շրջազգեստը նույն տաբատն է, միայն թե` մեկ փողքով» և այլ նմանատիպ արտահայտություններ։ Նկարահանվել է ըստ Կոռնեյ Չուկովսկու համանուն գրքի մոտիվների,  որտեղ հավաքված են շատ զվարճալի և մանկական դիպուկ արտահայտություններ։

## Ստեղծողներ

## Ծանոթագրություններ

## Արտաքին հղումներ
* Մուլտֆիլմը ivi.ru կայքում
* Մուլտֆիլմը mults.info կայքում

Կատեգորիա:1983 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Կոռնեյ Չուկովսկու ստեղծագործությունների էկրանավորումներ
Կատեգորիա:Մուլտֆիլմեր երեխաների մասին
Գարնանային վահան (գործողություն)

**«Գարնանային վահան»** (), 2020թ․ փետրվարի 27-ից «Սիրիայի ազատ բանակ» խմբավորման զինյալների և Թուրքիայի զինված ուժերի սկսած ռազմական գործողությունը Սիրիայի հյուսիսարևմտյան Իդլիբ նահանգում։

Գործողության անունը մարտի 1-ին հայտնեց Թուրքիայի ազգային պաշտպանության նախարար Հուլուսի Աքարը, նշելով, որ այդպես է կոչվում փետրվարի 27-ին Իդլիբում թուրք զինծառայողների վրա Սիրիայի կառավարական ուժերի հարվածներից հետո սկսած գործողությունը։

Աքարը նաև ընդգծել է, որ գործողության նպատակը Ռուսաստանի հետ դիմակայությունը չէ։ Մեր խնդիրն է կանխել Բաշշար ալ-Ասադի ռեժիմի կողմից կատարվող հանցագործությունները, վերացնել արմատական տարրերն ու կանխել արտագաղթը, - պնդում է նախարարը։

Սիրիայի Իդլիբի մարզի շուրջ իրավիճակի հերթական սրումը տեղի է ունեցել փետրվարի 28-ի գիշերը։ Թուրքական կողմի պաշտոնական տվյալներով՝ Սիրիայի կառավարական ուժերի ավիահարվածներիի հետևանքով սպանվել է 33, վիրավորվել՝ 32 թուրք զինծառայող։ Դրանից հետո Թուրքիայի զինված ուժերը հարվածներ են հասցրել սիրիական դիրքերին՝ ավելի ուշ հստակեցնելով, որ խոցվել է ավելի քան 200 թիրախ։

## Ծանոթագրություններ

Կատեգորիա:2020 հակամարտություններ
Կատեգորիա:Թուրքիայի պատերազմներ
Գանգրահեր ոզնին

**«Գանգրահեր ոզնին»**, խորհրդային և ռուսական մուլտֆիլմերի շարք գանգրահեր ոզնու մասին, որը ծնվել է սովորական փշոտ ոզնիների ընտանիքում։
* 1990 թվական – «Ոզնին պետք է փշոտ լինի» () – 8 րոպե 24 վայրկյան
* 1991 թվական – «Սև օրվա համար» () – 8 րոպե 15 վայրկյան
* 1993 թվական – «Մրջնային ոզնի» () – 8 րոպե 21 վայրկյան

## Սյուժե
### Ոզնին պետք է փշոտ լինի
Անտառային հարմարավետ տնակներից մեկում ապում է ոզնիների ընտանիքը։ Նրանց մոտ ամեն ինչ կարգին է, բայց երեխաներից մեկը չունի ոզնիներին բնորոշ փշեր։ Դրանց փոխարեն նա ունի փափուկ գանգուրներ։ Հարևանությամբ ապրող ագռավը որոշում է օգնել ոզնուն ազատվել գանգուրներից և սկսում է խորհուրդներ տալ նրա ծնողներին։ Գանգուրները ձգում են, կտրում, օծում խեժերով, բայց դրանք նորից հայտնվում են։ Ագռավն ու հայր ոզնին որոշում են օգտագործել լվերջին միջոցը՝ վախեցնել ոզնուն, բայց արդյունքում վերջինս միայն արտասվում է։

Հոգնելով այդ փորձարկումներից՝ ոզնին վրեժ է լուծում ագռավից՝ գաղտնի մոտենալով նրան քնած ժամանակ։ Ագռավն այդտեղ այնպես է վախենում, որ ամբողջովին սպիտակում է։ Ոզնին հանգստացնում է նրան՝ ասելով, որ սպիտակը նրան սազում է։ Վերջում ոզնին ու ագռավը երգում են այն մասին, որ եթե ինչ-որ մեկը նման չէ ուրիշներին, պետք է իրեն ընդունի այնպես, ինչպես կա։

### «Սև օրվա համար»
Անտառի բոլոր կենդանիներն սկսում են պաշար հավաքել «սև օրվա համար»՝ մոռանալով աշխարհում ամեն ինչի մասին։ Բայց գանգրահեր ոզնին, չհասկանալով, թե ինչ է «սև օրը», որոշում է փոխել ամեն ինչ՝ ապրելով և ուրախանալով «սպիտակ» օրվա համար։ Դրանից հետո մյուս կենդանիները հետևում են նրա օրինակին։

### «Մրջնային ոզնի»
Ուժեղ քամին օդ է բարձրացնում և գետին գցում մրջնաբույնն այնպես, որ այն ամբողջովին քանդվում է։ Մրջյուններն սկսում են իրենց համար նոր տուն կառուցել։ Բայց մրջյունների թվում կային երկու ալարկոտներ, որոնք խորամանկությամբ իրենց աշխատանքը կատարել ստիպում են դյուրահավատ ու բարի գանգրահեր ոզնուն։ Բայց ագռավը, ծառից տեսնելով այդ ամենը, այդ խաբեության մասին պատմում է մյուս մրջյուններին։

## Նկարահանող խումբ

## Ծանոթագրություններ

## Արտաքին հղումներ
* Ёжик должен быть колючим? В который раз об индивидуальности Наталия Руденко Статья на сайте Наш фильм.ру

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1991 մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:1990 մուլտֆիլմեր
Կատեգորիա:Միխայիլ Կամենեցկու մուլտֆիլմեր
Էլիզաբեթ Գիլիս

**Էլիզաբեթ Իգան «Լիզ» Գիլիս** (, ), ամերիկացի դերասանուհի և երգչուհի: Հայտնի է Բրոդվեյի «13» մյուզիքլում և The CW հեռուստաալիքի «Գերդաստան» հեռուստասերիալում խաղացած իր դերով։

## Կենսագրություն
Էլիզաբեթ Իգան Գիլիսը ծնվել է 1993 թվականի հուլիսի 26-ին Հեյվորթ քաղաքում, Նյու Ջերսի նահանգ, ԱՄՆ։  Ավարտել է Հեյվորթի պետական միջնակարգ դպրոցը։ Նա նաև հաճախել է Դեմարեստի «Հյուսիսային հովտի տարածաշրջանային ավագ դպրոց»։ 2005 թվականին Էլիզաբեթը սկսեց նկարահանվել գովազդներում։ Նա առաջին անգամ նկարահանվել 2007 թվականին «Դոնելի եղբայրներ» և «Պահարան 514» ֆիլմերում։ 2008 թվականի ամռանը նա խաղաց Լյուսիի դերը Ջեյոն Ռոբերտ Բրաունի «13» նոր մյուզիքլում, որը մեծանալու մասին է։ Մեկ տարի անց «13» մյուզիքլը տեղափոխվեց Բրոդվեյ և հսկայական հաջողություն ունեցավ, սակայն հունվարին ավարտվեց։ Ավելի ուշ Էլիզաբեթը նկարահանվել է «Դիմադրում» ֆիլմում՝ խաղալով Շելբի Վեքսլերի դերը։

2009 թվականին Էլիզաբեթը սկսեց խաղալ Ջեյդ Վեսթի դերը «Վիքտարիուս» սերիալում։ Սերիալում նա հանդիպում է Բեք Օլիվերի հետ։ Ջեյդը սովորաբար անվերահսկելի և շատ կոպիտ է իրենց դպրոցի բոլոր աշակերտների հանդեպ, բացի Բեքից։ Վիքտարիուս սերիալում նա կատարեց «Give It Up» երգը՝ Արիանա Գրանդեի և «Take A Hint» երգը Վիկտորիա Ջասթիսի հետ։ Սերիալում նա կատարեց նաև սեփական «You don`t know me» երգը։ Գիլիսը ունի իր յություբյան էջը, որտեղ կատարում է Ջոն Լենոնի երգերը։

2013 թվականին Էլիզաբեթը նկարահանվեց Արիանա Գրանդեի «Right There» երգի տեսահոլովակում։ 2014 թվականին նա նկարահանվել է «Կենդանի» սարսափ ֆիլմում և «Սպանել հայրիկին» դետեկտիվ ֆիլմում։ 2014 թվականին Գիլիսին առաջարկվեց խաղալ «Արձակուրդներ» ֆիլմում։ 2015 թվականի հունվարին ավարտվեց «Սեքս, թմրանյութեր և ռոքնռոլ» կատակերգական սերիալի նկարահանումը, որի ցուցադրությունը սկսվեց 2015 թվականի հուլիսի 16-ին։ 2015 թվականի սեպտեմբերին FX-ը սերիալը երկարաձգեց երկրորդ եթերաշրջանով, որը լույս տեսավ 2016 թվականի հունիսին և բաղկացած էր 10 սերիաներից։

2017 թվականի փետրվարին նա ստացել է Ֆելոն Քերինգթոնի դերը The CW-ի «Գերդաստան» հեռուստասերիալում։

2018 թվականի նոյեմբերին Էլիզաբեթը նկարահանվեց Արիանա Գրանդեի «Thank you, next» երգի տեսահոլովակում, որը առաջին օրվա ընթացքում հավաքեց 69 միլիոն դիտում և 81 ժամում 100 միլիոն դիտում, ինչը նրան բացարձակ ռեկորդ տվեց այս հարթակում։

## Ֆիլմագրություն

## Ծանոթագրություններ

Կատեգորիա:1993 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պարուհիներ
Կատեգորիա:Ամերիկացիներ իռլանդական սերմամբ
Կատեգորիա:Անձինք այբբենական կարգով
Կատեգորիա:Թատրոնի դերասանուհիներ
Կատեգորիա:Հուլիսի 26 ծնունդներ
NILETTO

**NILETTO**, (իրական անունը՝ Դանիլ Պռիտկով, ), ռուս երգիչ։ ՏՆՏ-ի «Երգեր» նախագծի մասնակից (1, 2 եթերաշրջան)։ Առաջին ալիքի «Ռուս նինջա» նախագծի մասնակից։ HŌXX բրենդի ամբասադոր։

## Սկավառակագրություն
### Ընտրյալ երգեր

* Bittuev & NILETTO՝ «Ай» (2019)
* «Любимка» (2019)
*: TopHit: Top Radio & YouTube Hits՝ 1-ին հորիզոնական, Top Radio Hits՝ 14-րդ հորիզոնական, Top YouTube Hits՝ 1-ին հորիզոնական
* «Любимка другая» (2019)
* Bittuev & NILETTO՝ «Довела» (2019)
*: TopHit: Top Radio & YouTube Hits՝ 607-րդ հորիզոնական, Top YouTube Hits՝ 63-րդ հորիզոնական
* «Повезёт» (2019)
*: TopHit: Top Radio & YouTube Hits՝ 284-րդ հորիզոնական, Top YouTube Hits՝ 32-րդ հորիզոնական
* «Ты такая красивая» (2020)

## Ծանոթագրություններ

Կատեգորիա:Բեմական կեղծանուններ
Կատեգորիա:Հիփ հոփ երաժիշտներ
Կատեգորիա:Ռեփերներ
Կատեգորիա:Ռուս երաժիշտներ
Կատեգորիա:Ռուս երգիչներ
Կատեգորիա:Ռուս ռեփերներ
Դահուկացատկ ցատկահարթակից, աշխարհի առաջնություն 2019 (կանայք)

Ավստրիայի Զեֆելդ քաղաքում կայացած **դահուկավազքի 2019 թվականի փետրվարի 27-ի աշխարհի առաջնությունում** անց են կացվել ցատկահարթակի կանանց մրցումներ։

2018 թվականի Օլիմպիական չեմպիոն Մարեն Լունդբյուն առաջին անգամ դառնում է աշխարհի չեմպիոն։ Ավելի վաղ անհատական առաջնությունում 4-րդ տեղից բարձր չէր հաջողվում բարձրանալ։

## Մեդալակիրներ

## Արդյունքներ

### Եզրափակիչ փուլ
Որակավորումը սկսվել է ժամը 15.00-ին։

## Ծանոթագրություններ

## Արտաքին հղումներ

* Результаты соревнований на сайте FIS

Կատեգորիա:Սպորտային իրադարձություններ
Քեյթ Ուորներ

**Քեյթ Ուորներ** (), ամբողջական անվանումը Քեթրին Էնն Ուորներ, (, ), ավստրալիացի իրավաբան և քաղաքական գործիչ, Թասմանիայի 28–րդ նահանգապետ (2014 թվականի դեկտեմբերի 10-ից), գիտնական։

## Կենսագրություն
Քեյթ Ուորները ծնվել է 1948 թվականի հուլիսի 14–ին՝ Հոբարթում (Թասմանիա, Ավստրալիա)։

1970 թվականին գերազանց ավարտել է Թասմանիայի համալսարանը և ստացել բակալավրի աստիճան (), իսկ 1978 թվականին ստացել է մագիստրոսի աստիճան ()։

1992-1994 թվականներին Քեյթ Ուորները եղել է Թասմանիայի համալսարանի իրավագիտության ֆակուլտետի դեկան(), ընդ որում եղել է առաջին կինը, ով զբաղեցրել է այդ պաշտոնը։ 1996 թվականին ստացել է պրոֆեսորի գիտական կոչում։

2002 թվականին Քեյթ Ուորները նշանակվել է Թասմանիայի իրավական բարեփոխումների համալսարանի տնօրեն ()՝ մտնելով Թասմանիայի համալսարանի կազմի մեջ։

2001 թվականի հունվարին նա պարգևատրվել է *[[:ru:Медаль Столетия (Австралия)|Centenary Medal]]*  մեդալով՝ Ավստրալիայի ֆեդերացիայի հարյուրամյակի պատվին, իսկ 2014 թվականի հունվարին դարձել է Ավստրալիայի շքանշանի անդամ։

2014 թվականի նոյեմբերին հայտարարվեց, որ Քեյթ Ուորները նշանակվելու է Թասմանիայի նահանգապետ և իր պարտականություններին կանցնի 2014 թվականի դեկտեմբերի 10-ից։

2014 թվականի դեկտեմբերի 10-ին նա երդում է տվել և պաշտոնապես ստանձնել պաշտոնը՝ դառնալով Թասմանիայի 28–րդ նահանգապետը և այդ պաշտոնում առաջին կինը։

Քեյթ Ուորները ամուսնացած է Ռիչարդ Ուորների հետ, նրանք ունեն երկու աղջիկ և հինգ թոռ։

## Ծանոթագրություններ

## Արտաքին հղումներ
* .

Կատեգորիա:21-րդ դարի իրավաբաններ
Կատեգորիա:Ավստրալիայի քաղաքական գործիչներ
Կատեգորիա:Ավստրալիացի գիտնականներ
Կատեգորիա:Ավստրալիացի իրավաբաններ
Կատեգորիա:Օքսֆորդի համալսարանի շրջանավարտներ
Երգերի հեղինակ

[մինի|Երգերի հեղինակ գործընկերներ [Ռիչարդ Չարլզ Ռոջերս|Ռոջերսը և Հարթը (աջից), 1936 ]]
**Երգերի հեղինակ**, մարդ, ով երգի համար տեքստ և երաժշտություն է գրում։ Եթե մարդ միայն բառերն է գրում, նրան անվանում են երգի տեքստի հեղինակ, իսկ եթե միայն երաժշտությունը՝ երգահան (կոմպոզիտոր)։ Վերջին ժամանակներս երգի հեղինակությունը կարող է բաժանվել մի քանի մարդկանց մեջ։

Երգերի հեղինակները կարող են աշխատել երաժշտական հրատարակություններում կամ ինքնուրույն երգեր գրել։

Երգերի հեղինակները կարող են վարձվել կատարողի հետ միասին երգ կամ երաժշտություն գրելու համար, կամ էլ նրանք ներկայացնում են երգերը A&R-ին, թողարկողներին, ագենտների և մենեջերներին քննարկման համար։

Հեղինակային հոնորարները կարող են եկամուտի նշանակալից աղբյուրներ լինեն, հատկապես այն ժամանակ, երբ երգը հիթ է դառնում։ Իրավաբանական կողմից այն երգերն, որոնք գրվել են ԱՄՆ-ում 1934 թվականից հետո, կարող են օգտագործվել միայն հեղինակների կողմից։ Իրավաբանական իրավունքները կարող են գնվել, վաճառվել կամ փոխանցվել։ Դա կառավարվում է հեղինակային իրավունքների մասին միջազգային օրենսդրությամբ։

## Ծանոթագրություններ

Կատեգորիա:Երաժշտության մասնագիտություններ
Կատեգորիա:Երգահաններ
Կատեգորիա:Հանրամատչելի երաժշտություն
Ռենդի Վեյն

**Ռենդի Վեյն** (, ), ամերիկացի դերասան և պրոդյուսեր։

## Կենսագրություն
Ռենդի Վեյնը ծնվել է 1981 թվականի օգոստոսի 7-ին Մուրեում։ Սովորել է Քեմփբելսվիլ համալսարանում՝ լողի և վազքի կրթաթոշակի համար։

2002 թվականին մասնակցել է բրիտանական «Նավաբեկությունից տուժածները» () ռեալիթի շոուին։ 2005 թվականից սկսել է նկարահանվել տարբեր հեռուստասերիալների էպիզոդներում («Ջեք և Բոբի», «Ֆրենիի կյանքը», «Խուզարկու շուն» և ուրիշներ)։ 2005 թվականին նաև ստացել է առաջին դերը կինոյում՝ ցածր բյուջետային «Սպի» սարսափ ֆիլմում։ 2006 թվականին հայտնվել է «Սերֆերների արքան» կատակերգությունում, «Հաշտեցում» կատակերգական դրամայում, ինչպես նաև մշտական դեր է ստացել «Որդիներ ու դուստրեր» հեռուստասերիալում։ 2007 թվականին Լյուքա Դյուքա դերով նկարահանվել է «Հազարդայի ցանցառները։ Սկիզբ» հեռուստաֆիլմում, որը 2005 թվականի «Հազարդայի ցանցառները» ֆիլմի պրիքվելն է, որտեղ Լյուքայի դերը խաղացել է Ջոննի Նոկսվիլլը։ 2008 թվականին նկարահանվել է երեք սարսափ ֆիլմերում՝ «Գրիզլի զբոսայգին», «Պադլա» մականունով սքինհեդի, «Մոլլի Հարթլիի ուրվականները» Մայքլի և «Տասներեքերորդ նրբանցքը» ֆիլմում Մեթայի դերերով։ Նաև խաղացել է Ջիմ Գրիմսլիի՝ «Երազանքների տղա» նույնանուն վեպի էկրանավորման դերերից մեկը և ստացել է մշտական դեր «Տաք-տաք Լոս Անջելես» հեռուստասերիալում։ 2009 թվականին նկարահանվել է «Փրկել կյանք» դրամայում, իսկ 2010 թվականին Մեթյու Մոդայինի հետ միասին՝ «Գործընթաց» դրամայում։

2016 թվականին եղել է «Պանդեմիա» ֆանտաստիկ թրիլլերի գործադիր պրոդյուսերը, 2018 թվականին խաղացել է Դևիդ Կարթերի «Դժոխքից ելածները 10։ Դատավճիռ» սարսափ ֆիլմում։

## Ֆիլմագրություն

## Ծանոթագրություններ

Կատեգորիա:1981 ծնունդներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Օգոստոսի 7 ծնունդներ
Քայլող մեռյալները։ Աշխարհը սահմաններից այն կողմ

**«Քայլող մեռյալները։ Աշխարհը սահմաններից այն կողմ»** (), ամերիկյան հետապոկալիպտիկ հեռուստասերիալ, որը ստեղծվել է Սքոթ Գիմփլի և Մեթյու Նիգրիտի կողմից AMC հեռուստաալիքի համար։ Պրեմիերան կայացել է 2020 թվականի ապրիլի 12-ին։ Համարվում է «Քայլող մեռյալները» սերիալի սփին-օֆֆը, որը նկարահանվել է Ռոբերտ Քիրքմանի, Թոնի Մուրի և Չարլի Ադլարդի համանուն կոմիքսների հիման վրա։

Սերիալի նկարահանումների մասին հայտարարվել է 2018 թվականի հուլիսին, իսկ 2019 թվականի ապրիլին սկսվել է առաջին եթերաշրջանի արտադրությունը, որը բաղկացած է տասը սերիաներից։

## Սինոփսիս
Սերիալի գործողությունները սկսվում է զոմբի-ապոկալիպսիսի սկսվելուց տասը տարի անց և կենտրոնանալու է երկու երիտասարդ կանանց և «առաջին սերնդի վրա, որը մեծանալու է հետապոկալիպսիսի աշխարհում»։ Այս սերնդից ինչ-որ մեկը դառնալու է հերոս, ինչ-որ մեկը՝ չարագործ, բայց ի վերջո բոլորը ընդմիշտ փոխվելու են»։

## Դերերում
### Հիմնական կազմ
* Ալեքսա Մանսուր՝ Հոուփ
* Նիկոլաս Կանտու՝ Էլթոն
* Հել Քամփստոն՝ Սիլաս
* Ալիա Ռոյալ՝ Այրիս
* Անետ Մահենդրու՝ Հակ
* Նիկո Տորտորելա՝ Ֆելիքս
* Ջուլիա Օրմոնդ՝ Էլիզաբեթ

### Երկրորդական դերեր
* Ջո Հոլթ՝ Լեո Բենետ
* Նատալի Գոլդ՝ Լայլա
* Ալ Կալդերոն՝ Բարկա
* Սքոթ Էդսիտ՝ Տոնի
* Թեդ Սադերլենդ՝ Փերսի

## Սերիաներ

## Արտադրություն
2018 թվականի հուլիսին San Diego Comic Con միջազգային փառատոնի ժամանակ գործադիր պրոդյուսեր Սքոթ Գիմպլը հայտարարել է «Քայլող մեռյալները» սերիալի նոր սփին օֆֆի աշխատանքների մեկնարկի մասին։

2019 թվականի ապրիլին AMC հեռուստաալիքը պատվիրել է առաջին եթերաշրջանի տասը սերիաների արտադրությունը։ 2019 թվականի հուլիսին հեռուստասերիալը ստացել է «Մոնումենտ» աշխատանքային անվանումը ()։ 2019 թվականի նոյեմբերի 13-ին Սքոթ Գիմպլը հայտարարել է սերիալի նոր անվանումը՝ «Քայլող մեռյալները։ Աշխարհը սահմաններից այն կողմ» ()։

### Դերասանների ընտրություն
2019 թվականի հուլիսին սերիալի գլխավոր դերերում ընտրվել են Ալեքս Մանսուրը, Նիկոլաս Կանտուն և Հալ Կամպսթոնը։ Նույն ամսին դերասանական կազմին միացել են Ալիա Ռոյալն ու Անետ Մահենդրան։ Օգոստոսին հայտնի է դարձել, որ սերիալում նկարահանվելու է Նիկո Տորտորելան։ 2019 թվականի նոյեմբերին հայտարարվել է, որ Ջուլիա Օրմոնդը սերիալում մարմնավորելու է Էլիզաբեթի դերը՝ «խոշոր, բարդ և ահեղ խմբի խարիզմատիկ առաջնորդ»։

2019 թվականի օգոստոսին Ջո Հոլթը ընդգրկվել է երկրորդական դերում։

### Նկարահանումներ
Առաջին եթերաշրջանի նկարահանումները սկսվել են 2019 թվականի հուլիսի վերջին Ռիչմոնդում (Վիրջինիա) և տևել մինչև 2019 թվականի նոյեմբեր։ Պիլոտային սերիայի ռեժիսորը Ջորդան Վոգդ Ռոբերտսն է։

## Պրեմիերա
Սերիալի պրեմիերան տեղի է ունեցել 2020 թվականի ապրիլի 12-ին AMC հեռուստաալիքով։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Անգլերեն հեռուստասերիալներ
Կատեգորիա:Սարսափ հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Հեռուստասերիալներ զոմբիների մասին
Կատեգորիա:2020 հեռուստասերիալներ
Կատեգորիա:Գեյերի թեմատիկայով հեռուստասերիալներ
Կատեգորիա:AMC-ի բնօրինակ ծրագրեր
Կատեգորիա:Քայլող մեռյալները (հեռուստասերիալ)
Երգի տեքստի հեղինակ

**Երգի տեքստի հեղինակ** (), անձ, ով միայն տեքստեր է գրում երգերի համար, ի տարբերություն երգահանին, ով ստեղծում է երգերի երաժշտությունը, մեղեդին, հարմոնիան և վերադաշնակումը։

Երգի տեքստի եկամուտը գալիս է հեղինակային հատկացումներից, որոնք ստացվել են օրիգինալ երգերից։ Հեղինակային հատկացումները կարող են տարբերակվել ընդհանուր եկամուտի 50%-ից, եթե երգը գրվել է երգահանի հետ, կամ ավելի քիչ, եթե այն գրվել է համագործակցությամբ։ Երգերն ավտոմատորեն պաշտպանվում են հեղինակային իրավունքով, քանի որ դրանք գոյություն ունեն նյութական ձևով՝ ձայնագրության կամ նոտաների տեսքով։ Սակայն, մինչև երգի թողարկումը, դրա հեղինակը կամ թողարկողը պետք է այն գրանցի՝ հեղինակային իրավունքները պաշտպանելու համար։

## Դասական երաժշտություն
Օպերայում լիբրետիստը պատասխանատու է տեքստի համար, անգամ այն մասերի, որոնք հնչում են ասերգության կամ արիայի ընթացքում։

## Տես նաև
*Երաժիշտ
*Երգահան
*Երգերի հեղինակ

## Ծանոթագրություններ


Կատեգորիա:Երաժշտության արդյունաբերություն
Կատեգորիա:Երաժշտության մասնագիտություններ
Կատեգորիա:Երգահաններ
Կատեգորիա:Հանրամատչելի երաժշտություն
Կատեգորիա:Ձայնագրված երաժշտություն
Կատեգորիա:Մեդիա արդյունաբերություն
Կատեգորիա:Մեդիամասնագիտություններ
Եվգենյա Շախովսկայա

**Եվգենյա Միխայլովնա Շախովսկայա** (ծննդյամբ` Անդրեևա, ), ռուս առաջին կին օդանավորդներից մեկը, ռազմական օդաչու, իշխանուհի։ Քաղաքացիական  ինժեներ իշխան Շախովսկու կինը։

## Կենսագրություն
Եվգենյա Շախովսկայան ծնվել է 1889 թվականին Սանկտ Պետերբուրգում, հարուստ առևտրական Միխայիլ Պետրովիչ Անդրեևի ընտանիքում։ Ստացել է բարձրաշխարհիկ  դաստիարակություն, այնուհետև՝ արժանապատիվ կրթություն։ 1911 թվականի օգոստոսի 16-ին դարձել է օդաչու՝ քննություն  հանձնելով ինքնաթիռի նյութատեխնիկական կառուցվածքի և ղեկավարման տեխնիկայի վերաբերյալ` ստանալով օդաչուի դիպլոմ Յոհաննիստալում (Գերմանիա)։ Յոհաննիստալի օդանավակայանում աշխատել է որպես հրահանգիչ։ 1913 թվականի ապրիլի 11-ին նրա մեղքով տեղի ունեցած ինքնաթիռի վթարի հետևանքով մահացավ հայտնի օդաչու Վսեվոլոդ Աբրամովիչը, ինչի արդյունքում Շախովսկայան որոշեց վերջ տալ օդաչուի կարիերային։ Բայց 1914 թվականի գարնանը նա նորից վերադարձավ ավիացիա, և Առաջին աշխարհամարտի սկսելուց հետո խնդրագիր ներկայացրեց Նիկոլայ II-ին՝ իրեն որպես ռազմական օդաչու ռազմաճակատ ուղարկելու համար։ Ցարը բավարարեց նրա խնդրանքը, և 1914 թվականի նոյեմբերին Շախովսկայան ընդգրկվեց 1-ին բանակի ավիաջոկատում՝ պրապորչիկի կոչումով։ Ծառայել է Կովենի ավիացիոն ջոկատում, սակայն ռազմական օդաչուի կարիերան երկար չտևեց և 1914 թվականի դեկտեմբերին ազատվեց ավիաջոկատից։

Հետագայում Շախովսկայային մեղադրանք առաջադրվեց Գերմանիայի օգտին լրտեսության համար (որն այն ժամանակ կարծում էին, թե շինծու է)։ Շախովսկայան ձերբակալվեց և դատապարտվեց մահապատժի, սակայն Նիկոլայ II-ը այն փոխարինեց ցմահ բանտարկությամբ վանքերից մեկում։ Իշխանուհին ազատվեց փետրվարյան հեղափոխությունից  հետո։ Ազատվելուց հետո նա աշխատանքի անցավ Գատչինայի թանգարանում, բայց աշխատանքից ազատվեց զեղծարարության համար։

Քաղաքացիական պատերազմի տարիներին Շախովսկայան ծառայության է անցել բոլշևիկների մոտ, իսկ 1919-1920 թվականներին աշխատել է որպես քննիչ Կիևի նահանգային արտակարգ հանձնաժողովում։ Այդ ժամանակահատվածում վրեժ է լուծել նրանցից, ովքեր վարում էին նրա դեմ լրտեսության գործը։ Շախովսկայան աչքի էր ընկնում հարցաքննվող ձերբակալվածների և մահապատժի ենթարկվածների նկատմամբ դաժան վերաբերմունքով։ Մահացել է 1920 թվականի աշնանը` հարբած այլ չեկիստների հետ փոխհրաձգության հետևանքով։

## Պատկերասրահ

Евгения Михайловна Шаховская (На аэродроме в Санкт-Петербурге, 1912 год).jpg|Սանկտ Պետերբուրգի օդակայանում, 1912
Евгения Михайловна Шаховская (1914-1917).jpg|Առաջին համաշխարհային պատերազմի ժամանակ
Евгения Михайловна Шаховская.jpg|Գործող բանակի կազմում


## Ծանոթագրություններ

## Աղբյուրներ
* М.Л. Дольников, М.Л. Дольникова. Икары российского неба. — Ногинск, 2005. — P. 251.

## Արտաքին հղումներ
* SHAHOVSKAJA EUGENIJA MICHAILOVNA
* Первые Женщины-Авиатриссы в Царской России

Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Կին օդաչուներ
Կատեգորիա:Հրաձգային զենքից մահացածներ
Կատեգորիա:Ռուս կին օդաչուներ
Կատեգորիա:Ցմահ դատապարտվածներ
Նենսի Աստոր

մինի|374x374փքս
**Վիկոնտեսսա Նենսի Աստոր** (, ի ծնե **Նենսի Լենգհորն** (, ), առաջին կինը, ով Միացյալ Թագավորության համայնքների պալատի  բրիտանական խորհրդարանի ստորին պալատում նշանակվել է պատգամավոր։

## Կենսագրություն
մինի|1908 թվական
Եղել է ամերիկացի միլիոնատեր Չ. Լենգհորնի դուստրը։ Մեծ Բրիտանիա եկել է երիտասարդ տարիքում՝ առաջին ամուսնուց բաժանվելուց հետո։ Այստեղ ամուսնացել է Աստորների արդյունաբերական դինաստիայից մեդիա-նագնատ Ուիլյամ Աստորի հետ։ Իրենց գոյատևման համար նորահարուստները ձեռք են բերում Կլիվդեն հերցոգական կալվածատունը, որտեղ տրվում էր պերճաշուք ընդունելություն։ Պահպանողականները, որոնք հավաքվել էին Աստորի շուրջը, կոչվում էին «Կլիվդենի հավաքածու»։

## Քաղաքական կարիերա
Լեդի Աստորը 1919 թվականին դարձել է պատգամավոր և խորհրդարանում սկսել է աշխատել 25 տարեկանից։ Նա մեծ ուշադրություն էր դարձնում կանանց սոցիալական, ընտանեկան խնդիրներին և հայտնի էր որպես ալկոհոլի հակառակորդ։ Իր առաջին ելույթի ժամանակ խորհրդարանում նա ալկոհոլին «դև» է անվանել, որը հանդիսանում է բոլոր չարիքների արմատը, իսկ 1923 թվականին ներկայացրել է օրինագիծ սպիրտային խմիչքների վաճառքի վերաբերյալ, ըստ որի դրանք պետք է միայն 18 տարեկանը լրացած անձանց հասանելի լինեն։

Ակտիվ հետաքրքրություն էր ցուցաբերում նաև համաշխարհային քաղաքականության նկատմամբ։ Սկզբում նա և իր ամուսինը աջակցում էին Միացյալ Թագավորության վարչապետ Նևիլ Չամբեռլենին և նացիստական Գերմանիայի հետ ամեն գնով խաղաղության կողմնակիցներ էին։ Ուինստոն Չերչիլի քաղաքականությանը Աստորը նույնպես չէր աջակցում։
մինի|1923 թվական
1945 թվականի հետպատերազմյան առաջին ընտրություններում Աստորը իր թեկնածությունը չի առաջադրել և իր կյանքի վերջին երկու տասնամյակներն անց է կացրել քաղաքականությունից դուրս։

## Հայտնի արտահայտություն
* **Լեդի Աստոր –** Եթե ես ձեր կինը լինեի, Ուինստոն, ձեր սուրճի մեջ թույն կլցնեի։

**Չերչիլ** – Իսկ եթե ես ձեր ամուսինը լինեի, ապա կխմեի այն

(Ուինստոն Չերչիլ*, 1912 թվական)*

## Հանդիպում Ստալինի հետ
1931 թվականին ԽՍՀՄ այցելության ժամանակ ունեցել է հանդիպում Ստալինի հետ։ Խորհուրդ տալով խորհրդային առաջնորդին պատվիրակություն ուղարկել Բրիտանիա՝ ուսումնասիրելու մանկապարտեզների սարքելու փորձը (ինչ է կատարվել), լեդի Աստորը հարցրել է։Ստալինը պահանջում է ասվածը փոխանցել բառացի և ասում է. «Մեր երկրում  պայքար է ընթանում սահմանադրությունը խախտողների դեմ։ Աշխարհը կսկսվի, երբ խախտումները դադարեն։ Լեդի Աստորը այն եզակի մարդն էր, ով Ստալինի աչքերի մեջ նայելով, անվանել է նրան մարդասպան։

## Ծանոթագրություններ

## Գրականություն
* 
* 
* 
* Wearing, J. P. (editor), *Bernard Shaw and Nancy Astor* (University of Toronto Press, 2005)

## Արտաքին հղումներ
* Portrait of Nancy Langhorne Shaw Astor by Edith Leeson Everett, Virginia Historical Society, Richmond, Virginia
* Mirador Historical Marker , Albemarle County, Virginia
* Նենսի Աստոր на cracroftspeerage.co.uk

Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի սուֆրաժիստներ
Կատեգորիա:Ամերիկացի ֆեմինիստներ
Կատեգորիա:Մեծ Բրիտանիայի կին քաղաքական գործիչներ
Ռոբերտ Բաբայանց

**Ռոբերտ Սերգեյի Բաբայանց** (), հայ մաշկաբան-վեներաբան։ Բժշկական գիտությունների դոկտոր (1964), պրոֆեսոր (1965):

## Կենսագրություն
Ռոբերտ Բաբայանցը ծնվել է 1927 թվականի հունվարի 1-ին, Բաքու քաղաքում։ 1944 թվականին ավարտել է միջնակարգ դպրոցը, 1949 թվականին՝ Բաքվի բժշկական ինստիտուտը։ Մասնագիտացել է մոսկովյան տարածաշրջանի Մ. Ֆ. Վլադիմերսկու անվան գիտահետազոտական կլինիկական ինստիտուտում։ 1950 թվականին աշխատել է Մ. Ֆ. Վլադիմերսկու անվան գիտահետազոտական կլինիկական ինստիտուտում՝ որպես գիտաշխատող։ 1955 թվականին գործուղվել է Վիետնամ։ 1958-1964 թվականներին որպես ավագ գիտաշխատող աշխատել է ԽՍՀՄ առողջապահության նախարարության կենսաֆիզիկայի ինստիտուտում։ 1965 թվականին Բաբայանցի նախաձեռնությամբ Մոսկվայի Պ. Լումումբայի անվան համալսարանում հիմնադրվել է մաշկաբանության և վեներաբանության ամբիոն, որը ղեկավարել է մինչև 1970 թվականը։ 1970-1983 թվականներին եղել է Մոսկվայի 1-ին բժշկական ինստիտուտի մաշկաբանության և վեներաբանության ամբիոնի վարիչ։

Աշխատանքները վերաբերում են տաք երկրներում մաշկային և վեներական հիվանդությունների կլինիկական առանձնահատկություններին։ Մշակել է սիֆիլիսի կարճատև բուժման եղանակ, մաշկային հիվանդությունների բուժման համար կիրառել է լազերը, լուսաքիմիաբուժումը, ռեֆլեքսաբուժումը։

Ռոբերտ Բաբայանցը մահացել է 1983 թվականին, Մոսկվայում։

## Պարգևներ
* Վիետնամի Հանրապետության կառավարության կողմից շքանշան՝ բնակչությանը ցուցաբերած աջակցության և աշխատանքի համար։

## Երկեր
* Кожные и венерические болезни жарких стран, / Р. С. Бабаянц, 383 с. ил. 21 см, 2-е изд., перераб. и доп. М. Медицина 1984.
* Расстройства пигментации кожи, Бабаянц Р.С., Лоншаков Ю.И., 144 c. ил. 20 см., М. Медицина 1978 .
* Венерические болезни. Руководство для врачей, Шапошников О.К., Антоньев А.А., Бабаянц Р.С. и др. Изд.2, перераб. и доп. 1991. 544 с.
* Кожные синдромы в общемедицинской практике, Бабаянц Р.С., Константинов А.В. М : Медицина, 1978.- 104 с.
* Кожные и венерические болезни жарких стран» - монография.
* Дерматологическая синдромология.
* Острая лучевая травма.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ մաշկաբաններ
Կատեգորիա:Հայ պրոֆեսորներ
Կատեգորիա:Հայ վեներաբաններ
Մարկ Հերմոն

**Մարկ Հերմոն** (, ), կինոյի, հեռուստատեսության և թատրոնի ամերիկացի դերասան, որը մի քանի անգամ առաջադրվել է «Էմմի» և «Ոսկե գլոբուս» մրցանակների։ 1986 թվականին *[[People]]* ամսագիրը Հերմոնին ճանաչել է տարվա ամենասեքսուալ տղամարդը։

## Կենսագրություն
Մարկի հայրը՝ Թոմ Հերմոնը, քոլեջում ուսանելու ժամանակ եղել է ազգային մակարդակով ամերիկյան ֆուտբոլի աստղ․ պրոֆեսիոնալ խաղացել է երկու տարի։ Նրա մայրը՝ Էլիզ Նոքսը, 1940 թվականին նկարահանվել է ֆիլմում։ Հերմոնն ունի երկու քույր՝ Քելին և Քրիստինը։ Մարկը ծնվել և մեծացել է Կալիֆոռնիայում, 1974 թվականին գերազանցությամբ ավարտել է Լոս Անջելեսի կալիֆոռնյան համալսարանը։ Համալսարանում նա բավականին հաջող է խաղացել ամերիկյան ֆուտբոլի քվոթերբեկի դիրքում և արժանացել է Ֆուտբոլի ազգային ֆոնդի մրցանակին։

1970-ական թվականների կեսին Հերմոնը սկսել է էպիզոդիկ դերեր խաղալ տարբեր հեռուստասերիալներում։ Դերասանական կարիերայի հենց սկզբից հիմնականում խաղացել է ոստիկանների և բժիշկների դերեր։ 1977 թվականին «Էլեոնոր և Ֆրանկլին։ Տարիներ Սպիտակ տանը» ֆիլմում խաղացած փոքրիկ դերի համար արժանացել է «Էմմի» մրցանակի առաջին անվանակարգին։ 1979 թվականին Հերմոնը ոստիկանների մասին «240-Ռոբերտ» հեռուստասերիալում խաղացել է գլխավոր դերերից մեկը՝ շերիֆի օգնականի դերը։ 1980 թվականին նկարահանվել է «Ֆլամինգո Ռոադ» հեռուստասերիալում, իսկ 1983-1986 թվականներին բժշկի դերում խաղացել է «Սենտ Էլսվեր» հիվանդանոցում աշխատանքի մասին պատմող հեռուստասերիալում։ 1987 թվականին Հերմոնը նկարահանվել է «Լուսնային լույս դետեկտիվ գործակալություն» կատակերգական դետեկտիվ հեռուստասերիալի չորս էպիզոդում։ 1991-1993 թվականներին ոստիկանի դերում խաղացել է «Հիմնավոր կասկածներ» հեռուստասերիալում․ նրա կերպարը և հերոսուհի Մարլի Մաթլինը սերիալի կենտրոնական դերերից էին։ 1996-2000 թվականներին «Չիկագոյի հույսը» բժշկական դրամայում կրկին խաղացել է բժշկի դեր, իսկ 2002 թվականին «Արևմտյան թև» հեռուստասերիալում՝ գաղտնի գործակալության գործակալի դեր։ 2003 թվականին ԱՄՆ-ի քրեական գործերի հետաքննության գործակալ Լերոյ Ջենթրո Գիբսի դերում նկարահանվել է «Ռազմա-իրավաբանական ծառայություն» սերիալում։ Նույն թվականին սկսվել է ցուցադրվել «Ծովային ոստիկանություն։ Հատուկ ստորաբաժանում» սերիալը, որում Հերմոնի կերպարը կենտրոնականներից մեկն էր։

1980-ականների վերջին և 1990-ականների սկզբին սկսել է շատ նկարահանվել ֆիլմերում՝ հիմնականում կատարելով երկրորդական պլանի դերեր։ Կնոջ հետ միասին խաղացել է նաև թատերական ներկայացումներում։

1986 թվականին People ամսագիրը Հերմոնին անվանել է տարվա ամենասեքսուալ տղամարդը։ 1987 թվականի մարտի 21-ին ամուսնացել է դերասանուհի Պեմ Դոբուերի հետ։ Նրանք ունեն երկու երեխա՝ Շոնն ու Թայ Քրիստիանը։ 1996 թվականին Մարկը փրկել է երկու դեռահասների՝ դուրս բերելով նրանց իր տան մոտ այրվող ավտոմեքենայից։

## Ֆիլմագրություն

## Ծանոթագրություններ

## Արտաքին հղումներ
* Mark Harmon Web

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Հոլիվուդյան փառքի ծառուղի
Ջոզեֆ Կոնի

**Ջոզեֆ Կոնի** (, ծնվ. 1961), Տիրոջ դիմադրության բանակի առաջնորդ, ով ձգտում էր Ուգանդայում ստեղծել Աստվածաշնչի և տասնաբանյայի վրա հիմնված աստվածաբանական պետություն։ 1987 թվականինգլխավորել է ուգանդական կառավարության դեմ ապստամբությունը։ Որոշ ժամանակ եղել է իր զարմուհու՝ ուգանդացի բժշկուհի Էլիս Լակվենայի գաղափարակիցը, սակայն նրա պարտությունից հետո իրեն համարեց Սուրբ Հոգու մարմնացումը։ Տեղական ժողովրդական ավանդությունը նրան է վերագրում ձեռքով գնդակը կանգնեցնելու յուրահատուկ կարողությունը։

Մեղադրվում է՝ բանակի և մանկական մարմանավաճառության ստեղծման նպատակով, անչափահասների՝ ըստ պատվերի կանոնավոր առևանգումների մեջ։ 2005 թվականին Միջազգային քրեական դատարանը նրան մեղավոր է ճանաչել զինվորական և մարդկության դեմ ուղղված հանցագործությունների մեջ, տրվել է նրան ձերբակալելու օրդեր։ Թաքնվում է արդարադատությունից։

## Կենսագրություն
Ծնվել է 1961 թվականի սեպտեմբերի 18-ին Ուգանդայի հյուսիսում գտնվող փոքրիկ գյուղում` ուսուցչի և կաթոլիկ եկեղեցու լուսավորիչ Լյուիս Օբոլի (Luizi Obol) և տեղաբնակ Նորա Անեկ Օթինգի (Norah Anek Oting) ընտանիքում։ Նա դարձավ բազմազավակ ընտանիքի կրտսեր երեխան, բացի նրանից կային վեց եղբայր և քույր։ Պատկանում է աչոլի ազգությանը, որի բաժինը կազմում է Ուգանդայի ամբողջ բնակչության 5%-ը։ Որոշ ժամանակ ծայառել է հոր եկեղեցում։ Դպրոցը թողնելուց հետո`իր եղբայր Ջեյմի Բրոուի (Jamie Brow) հետ, աշակերտել է գյուղական բժշկի մոտ։ Նրա ավագ քույր Գաբրիելլա Լակոտը շարունակում է ապրել Օդեկայում։

## Kony 2012
2012 թվականի մարտի սկզբին *Invisible Children Inc* ընկերությունը ներբեռնեց «Kony 2012» 30 րոպեանոց ֆիլմը՝ նվիրված Ջոզեֆ Կոնիին։ Ֆիլմը քննադատվում է փաստերի ոչ ճշմարտացի լուսաբանման համար։

## Ծանոթագրություններ

## Արտաքին հղումներ
* 11 тыс. долларов за лидера повстанцев // Русская служба Би-би-си
Ռաֆիկ Բաբայան

**Ռաֆիկ Սարգսի Բաբայան** (), հայ կենսաբան-ընտրասերումնաբան։ Կենսաբանական գիտությունների դոկտոր (1977)։

## Կենսագրություն
Ռաֆիկ Բաբայանը ծնվել է 1928 թվականի դեկտեմբերի 14-ին, Սարուխան (այժմ՝ Հայաստանի Գեղարքունիքի մարզում) գյուղում։ 1952 թվականին ավարտել է Երևանի գյուղատնտեսական ինստիտուտը։ 1976-1987 թվականներին եղել է Հայաստանի խորհրդային սոցիալիստական հանրապետության պետագրոարդ գիտաարտադրական միավորման Երկրագործության գիտահետազոտական ինստիտուտի գարու բաժնի, 1987-1995 թվականներին՝ ընտրասերումնաբանության և գենետիկայի լաբորատորիայի վարիչ։

Աշխատանքները վերաբերում են բույսերի գենետիկայի, ճառագայթակենսաբանական և ընտրասերման խնդիրներին։ Աշնանացան գարու՝ «Արարատ-7» սորտի հեղինակն է։

## Երկեր
* Գարի։ Պատմությունը, մշակությունը, նշանակությունը։ Երևան, Հայաստան, 1990 (համահեղինակ)։
* Հանրամատչելի զրույցներ գենետիկայի մասին, Երևան, 1983։
* Սելեկցիայի մասին բոլորի համար, Երևան, 1988։

## Ծանոթագրություններ

Կատեգորիա:Կենսաբանական գիտությունների դոկտորներ
Կատեգորիա:ՀԱԱՀ շրջանավարտներ
Կատեգորիա:Հայ ընտրասերումնաբաններ
Կատեգորիա:Հայ կենսաբաններ
Բերգլինդ Այսի

**Բերգլինդ Այսի** (, ), իսլանդացի ֆոտոմոդել և դերասանուհի։

## Կենսագրություն
Բերգլինդ Օլաֆսդոտտտիր Այսին ծնվել է 1977 թվականի հունիսի 4-ին, Իսլանդիայի Հաբնարֆյորդյուր քաղաքում։ Մասնագիտորեն զբաղվել է լողով։ Առաջին անգամ ֆիլմում նկարահանվել է 2001 թվականին։ 2004 թվականին ճանաչվել է «Սանկտ-Պաուլոյի աղջիկ» (մոդել, որի պատկերը տեղադրված է նույն անունով գարեջրի շշի պիտակի վրա)։ Նկարահանվել է «Maxim» պարբերագրի համար։ 2013 թվականին նկարահանվել է «Սիբիր» սերիալում։
մինի|Գարեջուր «Սանկտ-Պաուլոյի աղջիկ»
Ամուսնացած չէ։ Ներկայումս ապրում է Լոս-Անջելեսում։

## Ֆիլմագրություն

## Ծանոթագրություններ

Կատեգորիա:Դերասանուհիներ այբբենական կարգով
Կատեգորիա:Իսլանդացի դերասաններ